**Stemmerettsalderen** er den alderen en person må ha fylt for å ha rett til å stemme ved valg. For å stemme ved politiske valg i Norge, må personen som hovedregel fylle 18 år innen utgangen av valgåret.

Gjeldende stemmerettsalder i Norge
----------------------------------

Det følger av valgloven § 2-1 første ledd bokstav a at en person må fylle 18 år innen utgangen av valgåret for å stemme ved stortingsvalg i Norge. Den samme alderen gjelder for valg til fylkestinget og kommunestyre, se valgloven § 2-2 første ledd.

Utviklingen av stemmerettsalderen i Norge
-----------------------------------------

### Bestemmelser om stemmerettsalder

I Norge har stemmerettsalderen vært endret flere ganger. Hver gang en endring har blitt gjennomført, har aldersgrensen satt ned.

Som utgangspunkt var det i Grunnloven av 1814 § 50 fastsatt at aldersgrensen for å delta i valg var 25 år. Denne aldersgrensen ble opprettholdt frem til 1920, da aldersgrensen ble satt ned til 23 år. Endringen medførte at ytterligere 6% av Norges befolkning ble stemmeberettigede. I 1946 ble grensen satt ned til 21 år, og i 1967 til 20 år. Dagens gjeldende aldersgrense på 18 år i løpet av valgåret ble fastsatt i 1978, og har vært uendret siden.

### Forsøksordninger om stemmerett for 16- og 17-åringer

Både ved kommunevalget i 2011 og i 2015 ble det gjennomført en forsøksordning med stemmerett for 16- og 17-åringer. Forsøksordningen ble gjennomført på initiativ fra regjeringen etter ønske om å styrke deltakelsen i lokaldemokratiet. På bakgrunn av resultatene fra forsøksordningene konkluderte forskere ved Institutt for samfunnsforskning at senket stemmerettsalder vil ha følgende effekt:

> «Det generelle bildet er at en eventuell senkning av stemmerettsalderen vil få små konsekvenser for det norske demokratiet. De som frykter negative konsekvenser av å gi så unge personer stemmerett, har ikke så mye å frykte, mens de som håper på positive endringer, godt kan dempe sine ­forhåpninger.»
> 
> 

Den lave innvirkningen forsøksordningen hadde, sammen med liten tilslutning til forslaget om nedsatt stemmerettsalder, medførte at Regjeringen ikke ønsket å videreføre forsøksordningen for kommunevalget i 2019.

Stemmerettsalder i resten av verden
-----------------------------------

Figuren nedenfor viser stemmerettsalderen i øvrige land i verden. Den generelle regelen for å være stemmeberettiget på verdensbasis er 18-års.

Stemmerettsalder i verden

██ 16

██ 17

██ 18

██ 19

██ 20

██ 21

Referanser
----------

1. ↑  «Lov om valg til Stortinget, fylkesting og kommunestyrer (valgloven) - Kapittel 2. Stemmerett og manntall - Lovdata». *lovdata.no*. Besøkt 4. mai 2020.
2. ↑  «Grunnloven fra 1814». *Stortinget* **(norsk)**. 20. april 2020. Besøkt 4. mai 2020.
3. ↑  «Tidslinje om stemmerett og politisk representasjon fra 1814 til i dag». *Stortinget* **(norsk)**. 24. april 2020. Besøkt 4. mai 2020.
4. ↑  Kommunal-og regionaldepartementet (15. mars 2002). «Ot.prp. nr. 45 (2001–2002)». *016001-050016* **(norsk)**. Besøkt 7. juli 2022.
5. ↑  «St.meld. nr. 33 (2007-2008)». *Regjeringa.no* **(norsk nynorsk)**. 20. juni 2008. s. 55. Besøkt 4. mai 2020.  `|fornavn1=` mangler `|etternavn1=` i Authors list (hjelp)
6. ↑  Bergh, Johannes (2016). *Hva skjer når 16-åringer får lov til å stemme? Resultater fra evalueringene av to forsøk med nedsatt stemmerettsalder*. Institutt for samfunnsforskning. s. 7–8. ISBN 978-82-7763-537-8.
7. ↑  moderniseringsdepartementet, Kommunal-og (11. mai 2017). «Prop. 128 S (2016–2017)». *Regjeringen.no* **(norsk)**. s. 36-37. Besøkt 4. mai 2020.

|  |  |
| --- | --- |
| Oppslagsverk/autoritetsdata | BNF **·** BNF (data)
 |